Sulaiman Abdul Rahman Abdul Taib

Dato Sri Sulaiman Abdul Rahman Tun Abdul Taib (lahir 31 Mei 1968) merupakan Timbalan Menteri Pelancongan Malaysia. Beliau dilantik oleh Perdana Menteri Malaysia ke-6,  Datuk Seri Najib Tun Razak pada 9 April 2009 di Putrajaya.Majlis angkat sumpah jawatan dan taat setia serta sumpah simpan rahsia di hadapan Yang di-Pertuan Agong,  Tuanku Mizan Zainal Abidin di Istana Negara pada 10 April 2009.

Kerjaya
Sulaiman menerajui syarikat milik keluarganya, Cahaya Mata Sarawak Bhd (CMS). Beliau juga merupakan bekas pengerusi RHB Capital - cawangan pembankan RHB, yang pernah dimilik oleh CMS.

Politik
Sulaiman menggantikan bapanya sebagai calon Parti Pesaka Bumiputera Bersatu (PBB) bertanding di kerusi parlimen Samarahan. Setelah menang, beliau dilantik sebagai timbalan menteri oleh perdana menteri ketika itu, Tun Abdullah Ahmad Badawi.

Pilihan raya Malaysia 2008
Dalam Pilihan Raya Umum Malaysia 2008, Dato Sri Sulaiman Abdul Rahman B Abdul Taib bertanding menggunakan tiket Barisan Nasional . Beliau telah bertanding di kawasan  parlimen  Kota Samarahan , negeri Sarawak. Dato Sri Sulaiman Abdul Rahman B Abdul Taib telah menang dengan mendapat undi sebanyak 15559. 

Calon lawan ialah Awang Bakar Bin Awang Daud dari (Bebas) mendapat 898 undi .Hussain Bin Abang Apok dari PKR mendapat 4,148 - Kalah . Peratus pengundi yang keluar ialah  75.14%. Undi rosak sebanyak  449.

Hasrat letak jawatan
Pada 5 Disember 2009, Perdana Menteri Malaysia, Datuk Seri Najib Tun Razak mengesahkan Sulaiman ada menyatakan hasrat meletakkan jawatan atas alasan kesihatan. Setakat ini Kabinet belum membuat sebarang keputusan , belum berbincang dengan BN Sarawak. Sulaiman selaku timbalan menteri diberi tugas membantu Menteri Pelancongan Datuk Dr Ng Yen Yen mempromosikan destinasi perlancongan di Malaysia termasuk di Sarawak .Sebelum ini Menteri Perlancongan ialah  Datuk Seri Azalina Othman Said. Bekas ketua pegawai eksekutif MAS, Datuk Idris Jala turut dilantik sebagai menteri penuh - melangkaui ahli parlimen Sabah dan Sarawak. Akhbar internet The Malaysian Insider melaporkan Perdana Menteri akan berhubung dengan Pengerusi Barisan Nasional (BN) Sarawak Tan Sri Abdul Taib Mahmud.Layanan kerajaan persekutuan terhadap Sarawak turut berbangkit. Agendadaily melaporkan beliau sudah lama tidak menghadiri sidang Dewan Rakyat yang  sedang berlangsung pada Disember 2009. Dewan Rakyat masih belum menerima sebarang surat peletakan jawatan rasmi daripada Sulaiman.

Lihat juga
 Analisis Prestasi Barisan Nasional 2008

Rujukan

Orang dari Sarawak 
Orang hidup
Anggota Parti Pesaka Bumiputera Bersatu Sarawak
Kelahiran 1968
Anak ahli politik Malaysia
Orang Malaysia berketurunan Australia
Orang Malaysia berketurunan Rusia
Orang Malaysia berketurunan Poland
Orang Melanau
Muslim Malaysia
Ahli Dewan Rakyat, Parlimen Malaysia ke-12
Adik-beradik ahli politik Malaysia